Bajaji, Tanzania - håndlavet linoleumstryk (vælg farve)
Tuk-tuk, bajaj eller bajaji – den lille trehjulede vogn har mange navne. Dette linoleumstryk er inspireret af mine sabbatsårsrejser til Tanzania, Etiopien og Thailand, hvor jeg har kørt utallige kilometer på bagsædet. I Tanzania kaldte børnene på det børnehjem, hvor jeg arbejdede som volontør, den for en bajaji – og det er siden blevet mit navn for den. Hvert tryk er unikt og trykt i hånden på 250g A4-papir. Bemærk, at der kan være små variationer mellem dit tryk og produktbilledet. Da hvert motiv trykkes i hånden, vil farvens intensitet og de små detaljer variere en smule – og netop det er en del af charmen ved et håndlavet tryk. Alle tryk signeres og nummereres i hånden. Hver farvevariant udgives i et begrænset, nummereret oplag. Når en farvevariant er udsolgt, produceres den ikke igen. Dit tryk pakkes omhyggeligt ind og signeres af mig, inden det sendes afsted.